টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
তিতান
তিন জন শতভুজ দৈত্য ও তিন জন কুক্লোপ্স এর পর ইউরেনাসের ঔরসে গেইয়ার গর্ভে বারোজন দৈত্য জন্ম নেয়। এদেরকে তিতান বা টাইটান (প্রাচীন গ্রিক ভাষায়: Τιτάν "তিতান্‌", ইংরেজি রূপ: Titan "টায়্‌টান্‌") বলা হয়। এদের নামগুলো হল - অকেয়ানোস, তেথুস, হুপেরিয়ন, থেইয়া, কয়উস, ফয়বে, ক্রোনুস, রেয়া, নেমোসাইনে, থেমিস, ক্রিউস ও ইয়াপেতুস।